***Her og nå*** er et norsk aktualitetsmagasin som ble sendt på NRK radio fra 1981 til 2019. Programmets hovedinnhold var dagsaktuelle nyheter, reportasjer og debatter samt noe sport og trafikkoversikter. Det inneholdt mest innenriksstoff, men også noe utenriks. Programmet ble sendt fra NRK Tyholt i Trondheim. Programmet ble sendt på P2 til 1993, deretter på P1. Det ble sendt mandag–fredag mellom klokka 15 og 16 frem til 2012, deretter mellom klokken 17:00 og 18:30 (frem til 2018 da programmet ikke lenger ble sendt fredager). Programmet ble ledet av flere gjennom årenes løp. Den mest minneverdige er Kari Sørbø, som var programleder fra 1987 til 2009. Hun ble kåret til årets programleder i 2004.

*Her og nå* var et av de mest populære nyhetsprogrammene i Norge og hadde mellom 400 000 og 700 000 lyttere per sending. Det vant Radio Prix-prisen flere ganger, blant annet i 2004 (Kari Sørbø i klassen for årets programleder), 2006 (årets direktesending) og 2013 (årets nyhetsmagasin).

Programmet ble erstattet av et aktualitetsmagasin kalt *Dagens*, som også sendes fra Tyholt.

Programledere
-------------

Programledere ble de siste årene ledet av Tron Soot-Ryen, Elin Aandal-Herseth og Mathias Nylenna. Før dem ble det ledet av Kari Sørbø (1987 til 2009) og Henning Olstad (1998 til 2009) og Håkon Olaussen (2007 til 2012).

Historikk
---------

Første sending var den 24. august 1981 på NRK P2. 

I 1993 ble programmet flyttet fra P2 til NRK P1.

I 2012 gjennomgikk programmet en større endring: Sendeflaten ble utvidet fra 1 til 1½ time og sendestart ble flyttet fra klokken 15 til 17. De begynte også å fylle sendingen med musikk.

I 2018 droppet de sendinger på fredager.

Redaksjon
---------

Redaksjonen i 2004 bestod av Erik Skarrud (redaksjonssjef), Gunnar Hybertsen (reporter), Aagot Opheim (reporter), Marianne Rimstad Nordvik (vaktsjef og reporter), Synnøve Nes (reporter/produsent), Sarah Pierstorff, Kjetil Malkenes Hovland.

Referanser
----------

1. ↑
2. 1 2  «NRK.no - To tiår med Her & Nå». *web.archive.org*. 23. august 2001. Archived from the original on 18. februar 2004. Besøkt 8. januar 2019. CS1-vedlikehold: Uheldig URL (link)
3. ↑  Eikje, Ove (14. januar 2017). «Livssyn danker ut nyheter». *Dagen.no* **(norsk)**. Arkivert fra originalen 9. januar 2019. Besøkt 8. januar 2019. «Oversikt over hvor mange som lytter i minst et par minutter på ulike program i NRK-P1 i snitt i hele 2016, sammenlignet med 2013»
4. ↑  Trulsen, Ola Nymo (6. mai 2011). ««Her og nå» vurderes nedlagt». *NRK*. Besøkt 8. januar 2019.
5. ↑  «Tidligere vinnere – Radiodager». Besøkt 8. januar 2019.
6. ↑  «NRK.no - Her & Nå sine frontfigurar». *web.archive.org*. 18. februar 2004. Archived from the original on 18. februar 2004. Besøkt 8. januar 2019. CS1-vedlikehold: Uheldig URL (link)
7. ↑  Ottosen, Peder (21. juni 2011). ««Her og Nå» rammes av omlegging». *Dagbladet.no* **(norsk)**. Besøkt 8. januar 2019.
8. ↑  «Her og Nå har sendt sin siste fredagssending. Den blir erstattet av underholdning». *adressa.no*. 5. oktober 2018. Besøkt 8. januar 2019.
9. ↑  «NRK.no - Vi lagar Her & Nå». *web.archive.org*. 18. februar 2004. Archived from the original on 18. februar 2004. Besøkt 8. januar 2019. CS1-vedlikehold: Uheldig URL (link)

Eksterne lenker
---------------

* Sendinger på NRK Radio